རྒྱུན་སྒྱུ་རྩལ་ལས་ཤེས་ཐུབ་ལ།མ་འོངས་པར་དར་རྒུད་ཅི་ཞིག་འབྱུང་རྒྱུ་ཡིན་མིན་ནི་ད་ལྟ་ལོངས་སུ་སྤྱོད་བཞིན་པའི་རིག་གནས་སྒྱུ་རྩལ་གྱི་རྨང་གཞིའི་སྟེང་ནས་ཤེས་ཐུབ་པ་ཞིག་རེད་སྙམ།རྒྱུ་མཚན་དེའི་དབང་གིས་ད་ལྟ་ང་ཚོའི་མིག་ཡིད་རྣ་བའི་སྤྱོད་ཡུལ་དུ་གྱུར་བའི་གླུ་བ་གླུ་མ་དང་གློག་བརྙན་འཁྲབ་སྟོན་པ་འདི་དག་ནི་ཕྱོགས་གཅིག་ནས་དུས་རབས་འདིའི་རིག་གནས་སྒྱུ་རྩལ་བྱ་བཞག་གོང་སྤེལ་དུ་གཏོང་མཁན་གྱི་བྱེད་པོ་ཡིན་ལ་དུས་མཉམ་དུ་ཁོང་ཚོའི་འཁྲབ་སྟོན་དང་འཁྲབ་སྟོན་མ་ཡིན་པའི་འཚོ་བ་དངོས་ཁྲོད་ཀྱི་སྤྱོད་ལམ་མཐའ་དག་ཀྱང་དུས་རབས་འདིའི་རིག་གནས་སྒྱུ་རྩལ་གྱི་ཐོན་དངོས་ཤིག་ཡིན་ཆོག་ན།ཁོང་ཚོའི་འགྲོ་འདུག་སྤྱོད་སྟངས་ཀྱིས་ཁོར་ཡུག་གི་མི་རྣམས་ལ་མངོན་ལྐོག་གཉིས་ནས་ཤུགས་རྐྱེན་ཆེན་པོ་ཞིག་རྒྱ་ཁྱབ་ཏུ་ཐེབས་བཞིན་ཡོད་འདུགདེའི་ཕྱིར་ཁོང་རྣམ་པ་ཚོས་སོ་སོའི་སྐད་ངག་དང་སྒྱུ་རྩལ་འཁྲབ་སྟོན་ལ་དོ་སྣང་བྱེད་རྒྱུ་ནི་མི་སྒེར་སོ་སོའི་མཛེས་ཉམས་ངོམ་པ་ཙམ་དང་ཡང་ན་སོ་སོའི་སྙན་གྲགས་རྒྱས་ཕྱིར་ཙམ་མ་ཡིན་པར།དེ་ནི་མི་རིགས་ཤིག་གི་ཕྱིའི་སྤྱོད་ལམ་དང་ཆ་ལུགས་ཀྱི་མཛེས་པ་དང་ནང་མི་གཤིས་ཀྱི་མཛེས་པའི་ཡོན་ཏན་ཕྱི་རུ་མངོན་པའི་ནུས་རྩལ་ཁྱད་པར་བ་ཞིག་སྟེ།དེ་ལྟ་བའི་འཇོན་ནུས་དེ་ལྷན་སྐྱེས་སམ་སྦྱང་སྟོབས་གང་ལས་བྱུང་ཡང་མི་རིགས་ཤིག་གི་ཤེས་རིག་ཡུན་དུ་གནས་པར་འགན་བབས་རླབས་པོ་ཆེ་ཡོད་པ་ཅིས་ཀྱང་མཁྱེན་དགོས་སོ།།